Христо Радевски
Рамо до рамо

chitanka.info

Люлее се ширната нива

и вятър над нея шуми.

Той блъска я, той я превива,

притиска я чак доземи.

Но стройните стръкове житни

ни вопъл издават, ни вик.

Един ли да падне залитне —

двамина подкрепят го в миг.

И клас на класа тихо шушне,

че бури не ще ги сломят,

додето са все така дружни

и рамо до рамо вървят.

И нивата сякаш войска е,

която се движи под крак.

И младата круша сред нея

е сякаш издигнат флаг.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.